ZAPISNIK

37. sjednice Vijeća Mjesnog odbora Kupinečki Kraljevec I.,
održane 29. travnja 2024. (ponedjeljak),
 s početkom u 19,30 sati
Nazočni članovi Vijeća: Žarko Vučak, Ivana Pogačić, Stjepan Barić  i Darko Pereković.
Nenazočni članovi Vijeća: Lucija Josipović.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća što znači da Vijeće može pravovaljano odlučivati te otvara 37. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 36. sjednice. Otvara raspravu.      
       Vijeće je jednoglasno (4 „za“) usvojilo zapisnik 36. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (4 „za“) usvojilo 
dnevni red:
1. Rasprava o zahtjevu udruge PLAVI GRAD za odobrenje povremenog korištenja prostora MO 
Kupinečki Kraljevec I., Mrakov breg 1 

2.   Organizacija manifestacije „Ivanje u Kupinečkom Kraljevcu“ 

3.   Informacija o natječaju „Izvanredno održavanje dijela Grančarske ulice i ulice Kraljevečki 

      brijegi“

 4.  Obavijesti, pitanja i prijedlozi          

Ad 1)  Rasprava o zahtjevu udruge PLAVI GRAD za odobrenje povremenog korištenja prostora
           MO Kupinečki Kraljevec I., Mrakov breg 1 

          Predsjednik Vijeća, Žarko Vučak informira članove Vijeća o zahtjevu udruge PLAVI GRAD za odobrenje povremenog korištenja prostora MO Kupinečki Kraljevec I. te otvara raspravu.
         Nakon rasprave u kojoj su sudjelovali svi nazočni članovi Vijeća, predsjednik konstatira da su nazočni članovi Vijeća upoznati sa zahtjevom udruge te da će Vijeće na idućoj sjednici donijeti zaključak o zahtjevu.
Ad 2) Organizacija manifestacije „Ivanje u Kupinečkom Kraljevcu“ 
          Vezano uz organizaciju manifestacije „Ivanje u Kupinečkom Kraljevcu“, Predsjednik Vijeća, Žarko Vučak informira članove Vijeća da je bio na sastanku sa predstavnicima Centra za kulturu Novi Zagreb te da navedena ustanova za troškove Ivanja raspolaže sa 2.000,00 eura. Nisu voljni dati ponudu za razglas. Na Vijeću Mjesnog odbora ostaje riješiti glazbeni sastav s ponudom do 3.000,00 eura. Za sada je preko Vijeća Gradske četvrti riješen šator kao prošle godine, sa 30 stolova i klupa te sa još jednim manjim šatorom za šank, sve za 2.000,00 eura.  Još od Vijeća Gradske četvrti ostaje 1.000,00 eura s čime bi se platila kazališna predstava za što treba riješiti ponudu. Ostaje za riješiti sve izvođače, razglas i glazbeni sastav. Nadalje, napominje da je raspisan natječaj za novu javnu rasvjetu za igralište i sad za turnir nije riješena rasvjeta. Treba kontaktirati Grad i ravnatelja OŠ Brezovica za pomoć oko rješavanja ovog problema za Ivanje.
Ad 3) Informacija o natječaju „Izvanredno održavanje dijela Grančarske ulice i ulice Kraljevečki 

      brijegi“

           Predsjednik Vijeća, Žarko Vučak informira članove Vijeća da je izabran izvođač radova te da se očekuje ugovaranje do kraja mjeseca budući da se nitko nije žalio. Natječaj za izbor nadzora je u tijeku te se također očekuje ugovaranje.  Nakon toga slijedi uvođenje u posao. Rok izvođenja radova je pet mjeseci. Navodi da je upozorio da se na dijelu Grančarske ulice, između Palčićke i Kraljevečke ceste, rekonstrukcija izvodi kad nema nastave.
Ad 4) Obavijesti, pitanja i prijedlozi 
       Predsjednik Vijeća, Žarko Vučak informira članove Vijeća da je danas bio na sastanku u Vodoopskrbi i odvodnji d.o.o. te da natječaj za izgradnju vodoopskrbne mreže i mreže odvodnje otpadnih voda u ulicama Kraljevečki brijegi V i VI odvojak nije raspisan. U planu je za ovu godinu, a novi odvojak nije u planu jer nema građevinsku dozvolu.  Projekt odvodnje otpadnih voda naselja Starjak je na javnom savjetovanju. Krajem godine ili početkom iduće Vodoopskrba i odvodnja d.o.o. planira raspisati natječaj za izgradnju. Radovi bi prema tome mogli započeti 2025. Za nastavak kanalizacije u ulici  Kraljevečki brijegi, nažalost, nema novih informacija, nema pomaka te izražava nezadovoljstvo na Vodoopskrbu i odvodnju d.o.o.
       Darko Pereković pita što je sa izgradnjom nadstrešnica na autobusnim stajalištima u ulici Kraljevečki brijegi, u zaseocima Lojeni i Hobolići.
       Predsjednik Vijeća, Žarko Vučak odgovara da nisu u nikakvom planu.
       Potpredsjednica Vijeća, Ivana Pogačić traži da se provjeri što je sa prijedlogom Vijeća Mjesnog odbora za postavu prometnog zrcala na raskrižju Breberničke ceste.

       Budući da se nitko ne javlja za riječ, predsjednik Vijeća zaključuje 37. sjednicu Vijeća Mjesnog odbora Kupinečki Kraljevec I.

           Dovršeno u 21,05  sati.
         Zapisnik vodila:
            Lidija Špišić
     KLASA: 024-08/24-003/883
     URBROJ: 251-13-11-8/005-24-2
     Kupinečki Kraljevec, 29. travnja 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 37. sjednici Vijeća Mjesnog odbora Kupinečki Kraljevec I.,

29. travnja 2024.

